"Real Madrid" jamoa hujumchisi Krishtianu Ronalduning atributikalarini sotishda davom etmoqda, biroq uning surati saytdan olib tashlangan. Klub atributikalari sotuviga bag‘ishlangan bo‘limda boshqa futbolchilarning surati turibdi. Biroz avvalroq "Real" 2018/19 yilgi mavsum uchun o‘yin liboslarini taqdim etgan edi va ushbu ko‘rgazmada Ronaldu ishtirok etmagan. U klubning yangi libosida suratga tushmagan, shuningdek, videorolikda ham suratga tushmagan. "Real" bu vaziyatga izoh bermagan. Biroq bunga "Real"ning Adidas bilan, Ronalduning esa Nike bilan hamkorlik qilishi sabab bo‘lishi mumkin.